Lovinobaňa

Lovinobaňa (v minulosti Lovinobáňa, ) je obec na Slovensku v okrese Lučenec. Leží asi 15 kilometrov severne od Lučenca a k 31. 12. 2015 v obci žilo spolu 2 085 obyvateľov.

Polohopis 
Obec sa nachádza v severnej časti okresu Lučenec a od centra tohto okresu je vzdialená asi 15 kilometrov na sever. Západne od intravilánu obce prechádza dôležitá cesta I. triedy 16, ktorá je súčasťou viacerých významných európskych ciest.

Miestna časť Uderiná 
V roku 1990 bola k Lovinobani pričlenená dovtedy samostatná obec Uderiná, ktorej prvá písomná zmienka pochádza z roku 1467 a spomína sa v nej pod názvom Wdarnya. Miestna časť sa nachádza asi dva kilometre juhovýchodne od centra obce a s Lovinobaňou netvorí súvislý intravilán.

Kultúra a zaujímavosti

Pamiatky 
 Evanjelický kostol v Lovinobani, klasicistická jednoloďová stavba so segmentovým uzáverom presbytéria a predstavanou vežou z roku 1863. Kostol vznikol na mieste starého stredovekého kostola. Autorom oltárneho obrazu z roku 1860 je P. M. Bohúň.
 Evanjelický kostol v časti Uderiná, klasicistická jednoloďová stavba so segmentovým uzáverom presbytéria a predstavanou vežou s výraznou cibuľovou helmicou z roku 1840.

Galéria

Referencie

Literatúra 
 ŽIGO, Pavol a kol.: Lovinobaňa. Lovinobaňa : Miestny národný výbor, 1986. 197 s . + obrazové prílohy.
 ŽIGO, Pavol a kol.: Lovinobaňa : História, príroda a spoločnosť. Lovinobaňa : Obecný úrad, 2019. 430 s. ISBN 978-80-570-1201-6

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Lučenec